**72/2014. (II.10.) számú Képviselő-testületi határozat:**

**- Ingatlanok hasznosítása -**

*(14 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 414/2013. (VI.26.) sz. határozatát az alábbiak szerint módosítja:

*„Budapest Főváros VII, kerület Erzsébetváros Önkormányzatának Képviselő-testülete úgy dönt, hogy az életveszélyesnek minősített tetőszerkezetre és műszaki állapotra tekintettel a Budapest VII. ker. Akácfa utcai- Klauzál téri vásárcsarnok felújítását, rekonstrukcióját 2014-2015. években elvégezteti.*

*A Klauzál Csarnok bezárásának várható időpontja: 2014. április 1., a kivitelezés várható megkezdése: 2014. április 15. Várható nyitás 2015. február 28. A beruházás összértéke: 1.700.000.000-1.750.000.000,- Ft+ÁFA.*

*A Képviselő-testület úgy dönt, hogy Budapest Főváros VII. kerület Erzsébetváros Önkormányzata 2014. évi és 2015. évi költségvetésében biztosítja a természetben a Budapest Főváros VII. kerület Akácfa utca 42-48. (Klauzál tér 11.) szám alatt található, Klauzál téri vásárcsarnok rekonstrukciójához szükséges pénzügyi fedezetet legfeljebb 1.750.000.000 Ft + ÁFA összegben.*

*A Képviselő testület felkéri a Polgármestert, hogy gondoskodjék a szükséges pénzügyi fedezetnek Erzsébetváros Önkormányzata 2014. és 2015. évi költségvetésében történő rendelkezésre állásáról.*

*Beruházó: Budapest Főváros VII, kerület Erzsébetváros Önkormányzata.*

*Bonyolító: ERVA Zrt.”*

**Felelős:** Vattamány Zsolt polgármester

**Határidő:** 2015. február 28.

***A határozat végrehajtásáért felelős:*** *dr Máté Katalin a Városgazdálkodási Iroda vezetője*

*dr. Csomor Sándor az ERVA Nonprofit Zrt. vezérigazgatója*

**258/2014. (VI.12.) számú Képviselő-testületi határozat:**

**- Önkormányzati ingatlanok hasznosítása, a Klauzál téri Csarnok rekonstrukciójával kapcsolatos döntések -**

*(9 igen, 1 nem, 5 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 72/2014.(II.10.) számú Képviselő-testületi határozattal módosított 414/2013. (VI. 26.) számú határozatát az alábbiak szerint módosítja:

*„Budapest Főváros VII, kerület Erzsébetváros Önkormányzatának Képviselő-testülete úgy dönt, hogy az életveszélyesnek minősített tetőszerkezetre és műszaki állapotra tekintettel a Budapest VII. ker. Akácfa utcai- Klauzál téri vásárcsarnok felújítását, rekonstrukcióját 2014-2015. években elvégezteti.*

*A kivitelezés várható megkezdése: 2014. június 23. Várható nyitás: 2015. június 15. A beruházás összértéke: 1.850.000.000,- Ft+ÁFA.*

*A Képviselő-testület úgy dönt, hogy Budapest Főváros VII. kerület Erzsébetváros Önkormányzata 2014. évi és 2015. évi költségvetésében biztosítja a természetben a Budapest Főváros VII. kerület Akácfa utca 42-48. (Klauzál tér 11.) szám alatt található, Klauzál téri vásárcsarnok rekonstrukciójához szükséges pénzügyi fedezetet legfeljebb 1.850.000.000,- Ft + ÁFA összegben.*

*A Képviselő testület felkéri a Polgármestert, hogy gondoskodjék a szükséges pénzügyi fedezetnek Erzsébetváros Önkormányzata 2014. és 2015. évi költségvetésében történő rendelkezésre állásáról a következők szerint: 2014. évi költségvetésben 850.000.000,-Ft + ÁFA, a 2015. évi költségvetésben 950.000.000,-Ft + ÁFA.*

*Beruházó: Budapest Főváros VII, kerület Erzsébetváros Önkormányzata.*

*Bonyolító: ERVA Zrt.”*

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a belterület 34306/2 hrsz. alatt nyilvántartott, természetben a 1072 Budapest, Akácfa utca 42-48. szám alatt található Vásárcsarnok rekonstrukcióját követően az Önkormányzat tulajdonában maradó részét, azaz tervezetten 5716/7210 eszmei tulajdoni hányadot az Önkormányzat 10 évig kizárólag bérbeadás útján hasznosítja.

**Felelős:** Vattamány Zsolt polgármester

**Határidő:** 2015. június 15.

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*dr. Csomor Sándor az ERVA NZrt. ügyvezetője*

*Fitosné Z. Zsuzsanna a Pénzügyi Iroda vezetője*

**414/2013. (VI.26.) számú Képviselő-testületi határozat:**

**- Önkormányzati ingatlanok hasznosítása -**

*(14 igen, 0 nem, 0 tartózkodás)*

Budapest Főváros VII, kerület Erzsébetváros Önkormányzatának Képviselő-testülete úgy dönt, hogy az életveszélyesnek minősített tetőszerkezetre és műszaki állapotra tekintettel a Budapest VII. ker. Akácfa utcai- Klauzál téri vásárcsarnok felújítását, rekonstrukcióját 2013-2014. években elvégezteti.

A Klauzál Csarnok bezárásának várható időpontja: 2013. szeptember 30., a kivitelezés várható megkezdése: 2013. október 15. Várható nyitás 2014. szeptember 30. A beruházás összértéke: 1.700-1.750.000.000,- Ft

A Képviselő-testület úgy dönt, hogy Budapest Főváros VII. kerület Erzsébetváros Önkormányzata 2013. évi és 2014. évi költségvetésében biztosítja a természetben a Budapest Főváros VII. kerület Akácfa utca 42-48. (Klauzál tér 11.) szám alatt található, Klauzál téri vásárcsarnok rekonstrukciójához szükséges pénzügyi fedezetet legfeljebb 1.750.000.000 Ft összegben.

A Képviselő testület felkéri a Polgármestert, hogy gondoskodjék a szükséges pénzügyi fedezetnek Erzsébetváros önkormányzata 2013. és 2014. évi költségvetésében történő rendelkezésre állásáról.

Beruházó: Budapest Főváros VII, kerület Erzsébetváros Önkormányzata.

Bonyolító: ERVA Zrt.

**Felelős:** Vattamány Zsolt polgármester

**Határidő:** 2014. szeptember 30.

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*dr. Csomor Sándor az ERVA Zrt. vezérigazgatója*

**165/2013. (IV.29.) számú Képviselő-testületi határozat:**

**- Ingatlanok hasznosítása -**

*(13 igen, 1 nem, 1 tartózkodás)*

1.) Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza az ERVA Zrt-t., hogy a Budapest VII. kerület Király u. 11. sz. alatti lakóépület kiürítésének történő intézkedések végrehajtását elkezdje, annak érdekében, hogy a Budapest VII. kerület Király u. 11. sz. alatti lakóépület kiürítése 2013. december 31. napjáig megtörténjék. A lakóépületben lévő lakások bérlőinek a kihelyezése lakáscsere illetve pénzbeli kártalanítás útján történik. A Budapest VII. ker. Király u. 11. szám alatti épület kiürítését követően az Önkormányzat az épület rendeltetésének megváltoztatásával a lakásokat összevontan kívánja hasznosítani.

2.) Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest VII. kerület Király u. 11. sz. alatti ingatlan hátsó épületét közösségi tér funkcióra kívánja hasznosítani az ERÖMÜVHÁZ Nonprofit Kft. által.

**Felelős:** Vattamány Zsolt polgármester

**Határidő:** 2013. december 31.

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

**233/2013. (V.30.) számú Képviselő-testületi határozat:**

**- Önkormányzati ingatlanok hasznosítása -**

*(13 igen, 0 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza az ERVA Zrt-t., hogy a Budapest VII. kerület Király u. 25. sz. alatti lakóépület kiürítése érdekében történő intézkedések végrehajtását elkezdje, annak érdekében, hogy a Budapest VII. kerület Király u. 25. sz. alatti lakóépület kiürítése 2014. június 30. napjáig megtörténjék. A lakóépületben lévő lakások bérlőinek a kihelyezése lakáscsere, illetve pénzbeli kártalanítás útján történik.

A Képviselő-testület felkéri a Polgármestert, hogy a kiürítéshez szükséges költségvetési fedezetről gondoskodjék.

**Felelős:** Vattamány Zsolt polgármester

**Határidő:** 2014. június 30.

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

***A határozat végrehajtásában érintett:*** *Fitosné Z. Zsuzsanna a Pénzügyi Iroda vezetője*

**177/2014. (IV.29.) számú Képviselő-testületi határozat:**

**- Ingatlanok hasznosítása -**

*(12 igen, 0 nem, 1 tartózkodás)*

A Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest Főváros VII. kerület Erzsébetváros Önkormányzata 2014. évi lakás- és helyiséggazdálkodási irányelveinek elfogadása tárgyában hozott 65/2014.(II.10.) számú határozatát úgy módosítja, hogy Budapest Főváros VII. kerület Erzsébetváros Önkormányzatának 2014. évi lakás és helyiséggazdálkodási irányelveit az alábbiak szerint fogadja el:

***„Budapest Főváros VII. kerület Erzsébetváros Önkormányzatának 2014. évi lakás- és helyiséggazdálkodási irányelvei***

1. ***Az Önkormányzati tulajdonban lévő lakásállomány növelése***

*1., Az Önkormányzat tulajdonában lévő üres lakás állomány növelése egyrészt a korábban indokolatlanul bontásra ítélt épületek felújításával és rendeltetésszerű használatra való alkalmassá tételével lehetséges. A 2013. évben már felújításra került a Murányi u. 5. sz. alatti épület, amivel 11 lakással növekedett a lakásállomány. A Verseny u. 26. sz. alatti épület kiürítése és az épület felújítása is megtörtént. Az épületben 20 db komfortos lakás került kialakításra.*

*2., A külön albetétbe alapított és önkormányzati tulajdonban maradt tetőterek beépítése, vagy eladása azoknál az épületeknél, ahol az épület többsége privatizálásra került. Ezeknek a tetőtereknek a vizsgálata és hasznosítási döntése a legsürgősebb, tekintve, hogy ezeknél az Önkormányzatnak évek óta közös költség fizetési kötelezettsége van, viszont tulajdoni illetékességből nem származik bevétele. Az ERVA Zrt. megvizsgálja a tetőtereket és a Képviselő-testület illetve a Pénzügyi és Kerületfejlesztési Bizottság elé terjeszti ezeknek a hasznosítási koncepcióját.*

***B.) Az Önkormányzat tulajdonában lévő üres lakások hasznosítása***

*1. Az olyan különösen méret szempontjából lakáscélú hasznosításra alkalmatlan szükséglakásokat a szomszéd lakáshoz illetve helyiséghez történő csatolással, vagy pályázati úton történő értékesítéssel tervezzük hasznosítani.*

*2., A méret szempontjából megfelelő, de műszakilag romosnak tekinthető lakásokat, melyek felújítása az Önkormányzat számára nem rentábilis, pályázati úton tervezzük értékesíteni.*

*3., Egyéb kötelezettségek alapján funkcióváltásra ítélt lakások, hosszú távon más célra hasznosíthatóak. (Pl: szabályozási terv) )*

*4., A jogi kötelezettséggel vagy kötelemmel terhelt lakások hasznosítása csak az adott korlátok között történhet.*

*5., Kiemelten szükséges kezelni a felújítási kötelezettségekkel terhelt műemléki ingatlanok kiürítését az üres lakások felhasználásánál.)*

*6., A Képviselő-testület 165/2013. (IV.29.) számú és 233/2013.(V.30.). számú . határozatainak végrehajtása céljából a Budapest VII. ker. Király u. 11. szám alatti és Budapest, VII. ker. Király u. 25. szám alatti lakóépületek kiürítése során az egyéb üres lakások cserelakásként felajánlhatók, és hasznosíthatók.*

***C.) Lakások elidegenítése***

*1., Pályázat útján kívánjuk értékesíteni azokat az üres lakásokat, amelyek külső Erzsébetvárosban (Erzsébet krt., Király u., Lövölde tér, Városligeti fasor, Dózsa Gy. út, Thököly út, Verseny u., Rákóczi út által határolt terület.) találhatóak és a felújításuk nem rentábilis az Önkormányzat számára. Belső Erzsébetvárosban (Erzsébet krt., Király u., Károly krt., Rákóczi út által határolt terület) pályázat útján kívánjuk értékesíteni azon üres lakásokat, melyeket kötelező gazdálkodási feladatok ellátására nem tudunk hasznosítani.*

*2.) A 2014. évben az alábbi esetekben nem kívánjuk az önkormányzati lakást elidegeníteni sem pályázaton, sem pedig a benne a lakó bérlő részére.*

*2.1. A 100 %-os épületekben, (melyek alól kivételt képeznek a Képviselő-testület 166/2013.(IV.29.) sz. határozatában foglaltak szerint a Király u. 15. és Király u. 21. sz. alatti épületek) amelyek esetében a Képviselő-testület, illetve az épületekben lévő önálló albetétként felvett lakások vonatkozásában a Pénzügyi és Kerületfejlesztési Bizottság nem járul hozzá az elidegenítéshez.*

*2.2. Az Önkormányzat nem kívánja értékesíteni azokat a lakásokat, amelyek jogvitásak, illetve jogvitás épületben találhatóak.*

*2.3. Az Önkormányzat nem idegeníteni el azokat a lakásokat, amely lakás bérlőjének/bérlőinek a költségelvű lakbérfizetési kötelezettsége nem áll fenn legalább 1 éve, azaz 12 hónapja. Ez a szabály nem alkalmazható azokban az esetekben, amelyekben a bérlővel a cserét az Önkormányzat kezdeményezi.*

*2.4. Az Önkormányzat a felújítási munka befejezését követő 1 évig (12 hónapig) nem idegeníti el azt a bérlet jogcímén hasznosított azon lakást amelyen 2013. illetve 2014. évben legalább mindösszesen bruttó 400.000.- Ft. összegben az Önkormányzat építési-beruházási tevékenységet végzett. Amennyiben több alkalommal, vagy mindkét naptári évben végezett építési-beruházási tevékenységet az adott lakást illetően, úgy az építési munkálatok értékét össze kell számítani. A felújítást követő a bérlet 13-36 hónapjáig a lakást a bérlő részére lehet értékesíteni a forgalmi érték 80 %-ának megfelelő vételár ellenében, a 37. hónaptól pedig az elidegenítési rendeletben meghatározott forgalmi értéken.*

*Amennyiben a bérlő kihelyezését az Önkormányzat kezdeményezi és a cserelakás felújított, úgy a cserelakásra kötött bérleti jogviszony létesítésétől számított 36 hónapig a lakás legalább a forgalmi érték 80 %-ával megegyező vételáron történhet. Az elidegenítés a 37. hónaptól pedig a mindenkor hatályos önkormányzati rendelet szerint.*

***D.) Nem lakáscélú helyiségek elidegenítése***

*1. A nem lakáscélú helyiségeknél minden esetben a Pénzügyi és Kerületfejlesztési Bizottság ill. a Képviselő-testület egyedi döntés szükséges az elidegenítéshez. Belső Erzsébetvárosban (Erzsébet krt., Király u., Károly krt., Rákóczi út által határolt terület) nem lakáscélú helyiség elidegenítésére kizárólag abban az esetben kerülhet sor, amennyiben helyiség forgalmi értéke meghaladja a bérlője által jelenleg fizetett havi nettó bérleti díj és az Önkormányzat által fizetett havi közös költség különbözetének a 120 szorosát, tehát 10 éven belül nem térülne meg.*

*Külső Erzsébetvárosban (Erzsébet krt., Király u., Lövölde tér, Városligeti fasor, Dózsa Gy. út, Thököly út, Verseny u., Rákóczi út által határolt terület) irányadók a Belső Erzsébetvárosra vonatkozó elidegenítési szabályok, de attól egyéb lényeges szempontok okán, indokolt esetben el lehet térni (mint pl: az épületben található önkormányzati tulajdoni hányadot, a helyiség állapotát attól függően, hogy a tulajdonos Önkormányzatnak mennyit kellene rákölteni, a bérlő a helyiséget felújította és a bérbeadót terhelő munkákat is elvégezte.)*

*2., Kiesett bérleti díjak pótlása érdekében szükséges az üres helyiségek bérbeadásának volumenét növelni.*

*3., A nem lakáscélú helyiségek költségeinek csökkentése érdekében, a használaton kívüli helyiségekbe vízórát kell felszerelni, illetve a használaton kívüli nem lakáscélú helyiségeket, - különösen a pincék és az alagsori helyiségek esetén – erre irányuló kérelem esetén elsődlegesen vagy indokolt esetben a kérelmezőnek vagy a Társasházi tulajdonosok között kiírt zártkörű pályázaton kell értékesíteni. Amennyiben a Társasház egyik tulajdonosa sem vásárolja meg a helyiséget, úgy a helyiséget az Önkormányzat nyílt pályázat útján kívánja elidegeníteni.*

***E.) Rezsicsökkentés az önkormányzati lakások bérlői részére***

*1. Amennyiben az önkormányzati lakás bérlője aktívkorúak ellátása keretében rendszeres szociális segélyben, öregségi nyugdíjban, időskorúak járadékában, hozzátartozói nyugellátásban, rehabilitációs ellátásban, nyugdíj előtti munkanélküli ellátásban, rehabilitációs ellátásban, nyugdíj előtti munkanélküli ellátásban, rokkantsági járadékban vagy rokkantsági ellátásban részesül, és a lakásban egyedül lakik, és az általa bérelt lakás alapterülete meghaladja az 50 m2-t, abban az esetben a bérlőnek lakásbérleti díjfizetési kötelezettsége kizárólag 50 m2-re vonatozik. Ilyen esetekben a bérleti szerződés folytatása érdekében kötött tartási szerződéshez nem járul hozzá az Önkormányzat. A lakásba történő családtag bejelentkezésénél jelen kedvezmény megszűnik.*

*2. A 2014. évben az Önkormányzat a tulajdonát képező azon lakásokba, ahol a 2006. év előtt jött létre bérleti a lakásbérleti szerződés, ezekben az esetekben az önkormányzati lakások bérlőinek kérelmére az általuk bérelt lakásba az Önkormányzat a saját költségén vízórát szereltet fel vagy pedig gondoskodik a hitelesítéséről.*

*Azon bérlők esetében, akiknek a bérleti jogviszonya a 2006. év után jött létre, és a lakásba nem szereltettek vízórát vagy a meglévő vízóra nem hiteles, azon bérlők esetében az Önkormányzat a saját költségén kérelem nélkül intézkedik a lakásba történő vízóra felszerelésről/hitelesítéséről.*

*3. Az Önkormányzat tulajdonában álló lakás és nem lakás céljára helyiségek bérbeadásáról szóló 12/2012.(III.26.) rendelet 34.§. (1) bekezdése b) pontjában meghatározott szociális lakbérre való jogosultság megállapításának feltételeként meghatározott szorzószám megemelése indokolt minden esetben az öregségi nyugdíj 50 %-ával.*

*A 12/2012.(III.26.) sz. rendelet 34.§ (1) bekezdés b) pontját – amely a szociális lakbérre való jogosultság megállapításának feltételeit tartalmazza - az alábbiak szerint szükséges módosítani:*

*- egyedülálló bérlő esetében a mindenkori öregségi nyugdíj legkisebb összegének 4-szeresét,*

*- amennyiben az együtt költöző személyek száma 4 fő vagy az alatti a mindenkori öregségi nyugdíj legkisebb összegének 2,5-szeresét;*

*- amennyiben az együtt költöző személyek száma 4 főt meghaladja, a mindenkori öregségi nyugdíj legkisebb összegének 2-szeresét.*

*A Képviselő-testület felkéri Budapest Főváros VII. kerület Erzsébetváros Önkormányzatának Polgármesterét, hogy a fentiek tekintetében a Rendelet módosítását készítse elő.*

*4. Az Önkormányzat azon l00%-os lakóépületekben, amelyekben saját költségén a központi fűtés kialakításáról intézkedett vagy intézkedik, az épületet társasházzá kívánja alakítani, ezzel is hozzájárulva ahhoz, hogy a fűtési költségek csökkenjenek, tekintettel arra, hogy a társasházak esetén lehetőség van arra, hogy üzleti gázár-díjszabás helyett lakossági gázdíj alapulvételével kerüljön megállapításra a gázdíj.”*

**Felelős:** Vattamány Zsolt polgármester

**Határidő:** folyamatos

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*dr. Csomor Sándor az ERVA Nonprofit Zrt. vezérigazgatója*

**238/2014. (VI.12.) számú Képviselő-testületi határozat:**

**- Járőr tevékenység Belső-Erzsébetvárosban -**

*(11 igen, 1 nem, 5 tartózkodás)*

Budapest Főváros VII. kerület Erzsébetváros Önkormányzatának Képviselő-testülete

1. úgy dönt, hogy az idegenforgalmi szezon időszakára – október hónap végéig - Belső-Erzsébetváros területén az érintett kerületi lakosok nyugodt éjszakai pihenésének biztosítása érdekében átfogó éjszakai civil járőrszolgálati ellenőrzés sorozatot kíván megvalósítani, amelynek a lebonyolításával megbízza az ERVA NZrt.-t

2. felhatalmazza a Városüzemeltetési Bizottságot a jelen határozat 1. pontja szerinti bonyolítói szerződés jóváhagyására.

3. felkéri a Polgármestert, hogy gondoskodjék a feladat ellátásához szükséges bruttó 27.000.000 Ft-nak, azaz huszonhétmillió forintnak Erzsébetváros Önkormányzata 2014. évi költségvetésében történő rendelkezésére állásáról.

**Felelős:** Vattamány Zsolt

**Határidő:** azonnal

***A határozat végrehajtásáért felelős:*** *Bencze György az EVIKVÁR Kft. ügyvezetője*

*dr. Máté Katalin a Városgazdálkodási Iroda vezetője*

*Wencz Miklós a Városüzemeltetési Bizottság elnöke*

***A határozat végrehajtásában érintett:*** *Fitosné Z. Zsuzsanna a Pénzügyi Iroda vezetője*

**304/2014. (06.25.) sz. Városüzemeltetési Bizottsági határozat**

**Bonyolítói szerződés megkötése Belső-Erzsébetváros járőr tevékenysége ügyében**

Budapest Főváros VII. ker. Erzsébetváros Önkormányzata Képviselő-testületének Városüzemeltetési Bizottsága úgy dönt, hogy jóváhagyja a határozat mellékletét tartalmazó szerződést és felkéri a Polgármestert a szerződés aláírására.

**Felelős:** Vattamány Zsolt polgármester

**Határidő:** azonnal

*Fenti határozatot a Bizottság egyhangúan (5 igen, 0 nem szavazattal, 0 tartózkodással) elfogadta.*