|  |
| --- |
| **Budapest Főváros VII. kerület Erzsébetváros Önkormányzata**  **Wencz Miklós Városüzemeltetési Bizottság Elnöke** |

Iktatószám:

Napirendi pont: ........

Előterjesztve: Városüzemeltetési Bizottsághoz

**ELŐTERJESZTÉS**

**A Képviselő-testület 2014. augusztus 25-i rendkívüli ülésére**

|  |  |
| --- | --- |
| **Tárgy:** | A MAHIR Cityposter Kft. közterület-használatához szükséges tulajdonosi hozzájárulás ügye |

**Készítette:**

Csüllög Szilvia

Ügyfélszolgálati Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztés nyilvános ülésen tárgyalható.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Wencz Miklós Városüzemeltetési Bizottság Elnöke** |

**Tisztelt Képviselő-testület!**

A MAHIR Cityposter Kft. (1095 Budapest, Soroksári út 121.) Budapest VII. kerület, Klauzál tér 14. szám, Bajza u. – Városligeti fasor sarok, Garay tér 20. szám (Garay tér 18. számú épülettel szemközt), Bethlen Gábor u. – Baross tér sarok, Bethlen Gábor tér északnyugati oldala (Bethlen Gábor tér 3. szám épület előtt), Király u. 21. – Kazinczy u. sarok, Király u. 5. – Rumbach Sebestyén u. sarok, Király u. 43-45. szám, Almássy tér 18. szám, Madách Imre út 5. – Rumbach Sebestyén u. sarok előtti közterületek **2015. július 1-jétől 2024. június 30-ig** terjedő időszakban történő használatára, azaz ott egyenként 1 m2 nagyságú hirdetőoszlop elhelyezésére irányuló kérelmet nyújtott be.

A nevezett közterületeken lefolytatott helyszíni szemle során megállapításra került, hogy a kérelmezett helyszínek tekintetében a gyalogos forgalom számára rendelkezésre álló járdafelület megfelel a jogszabályi előírásoknak. A Főépítész Iroda a kérelmezett helyszínek tekintetében a településképi véleményezés során kifogást nem emelt, a településképi bejelentéseket – kikötésekkel – tudomásul vette.

Tájékoztatom továbbá a Tisztelt Képviselő-testületet, hogy a Városüzemeltetési Bizottság a 350/2014. (08.04.) számú határozatában a MAHIR Cityposter Kft. kérelmére, részére az érintett közterületek használatához, 2014. július 1-jétől 2015. június 30-ig, az egyenként 1 m2 nagyságú, hirdetőoszlop elhelyezéséhez hozzájárulását korábban már megadta.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló **22/2013. (IV.30.)** önkormányzati rendelet **2. §** (2) bekezdése szerint: *„A Képviselő-testület az e rendelet hatálya alá tartozó közterületek vendéglátó, kereskedelmi, reklám célú használatára irányuló kérelmek tekintetében, továbbá azon rendezvények tartására irányuló kérelmek tárgyában, amelyekhez kereskedelmi, vendéglátó, reklámcélú tevékenység is kapcsolódik a döntés jogát a Városüzemeltetési Bizottságra, minden más használati hozzájárulás esetében – amennyiben a közterület-használat kért időtartama* ***a két évet nem haladja meg*** *– valamint a jogosulatlan közterület-használatról való döntés esetén a Polgármesterre ruházza át.”*

Tekintettel arra, hogy a jelen kérelemben megjelölt közterület-használati időtartam a két évet meghaladja, kérem a Tisztelt Képviselő-testületet az előterjesztést megtárgyalni, és a határozati javaslatot elfogadni szíveskedjen.

**Határozati javaslat**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a MAHIR Cityposter Kft. (1095 Budapest, Soroksári út 121.) kérelmére, részére a Budapest VII. kerület, Klauzál tér 14. szám, Bajza u. – Városligeti fasor sarok, Garay tér 20. szám (Garay tér 18. számú épülettel szemközt), Bethlen Gábor u. – Baross tér sarok, Bethlen Gábor tér északnyugati oldala (Bethlen Gábor tér 3. szám épület előtt), Király u. 21. – Kazinczy u. sarok, Király u. 5. – Rumbach Sebestyén u. sarok, Király u. 43-45. szám, Almássy tér 18. szám, Madách Imre út 5. – Rumbach Sebestyén u. sarok előtti, és önkormányzati tulajdonú közterületek használatához **2015. július 1-jétől 2024. június 30-ig** terjedő időszakra, illetve ott egyenként 1 m2 nagyságú hirdetőoszlop elhelyezésére a tulajdonosi hozzájárulását megadja.

**Felelős:** Vattamány Zsolt polgármester

**Határidő:** azonnal

Budapest, 2014. augusztus 21.

Wencz Miklós

Városüzemeltetési Bizottság elnöke