|  |
| --- |
| **Budapest Főváros VII. kerület Erzsébetváros Önkormányzata**  **Graf Gábor alpolgármester** |

Iktatószám:

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület 2014. augusztus 25-i** **rendkívüli ülésére**

|  |  |
| --- | --- |
| **Tárgy:** | A Fővárosi Pedagógiai Szakszolgálat tagintézmény igazgatói posztjára benyújtott pályázat működtetői véleményezése |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Graf Gábor alpolgármester** |

**Tisztelt Képviselő-testület!**

A nemzeti köznevelésről szóló **2011. évi CXC. törvény** 83. § (3) e) valamint a (4) h)pontja alapján a fenntartónak a magasabb vezetői megbízás adásával, illetve a megbízás visszavonásával összefüggő döntése előtt be kell szereznie a működtető önkormányzat véleményét.

2013. március 1-jén lépett hatályba a pedagógiai szakszolgálati intézmények működéséről szóló **15/2013. (II.26.) EMMI rendelet** (Szakszolgálati Rendelet). Ez alapján 2013. szeptember 1-től egy pedagógiai szakszolgálati intézményben egyesülnek az eddig különböző fenntartásban és működtetési formában funkcionáló szakértői bizottságok, nevelési tanácsadók, beszédjavító intézetek és egyéb, szakszolgálati feladatot ellátó intézmények.

A Fővárosi Pedagógiai Szakszolgálat 32 tagintézménnyel és 1 székhelyintézménnyel kezdte meg működését 2013. szeptember 1-jén.

A Fővárosi Pedagógiai Szakszolgálat tagintézmény vezetését a Szakszolgálati Rendelet 31.§ (1) bekezdésében foglaltaknak megfelelően **32 tagintézmény** igazgatója látja el.

A magasabb vezetői feladatok ellátására pályázatot írt ki az Emberi Erőforrások Minisztériuma. A pályázat beadási határideje **2014. július 25-én** járt le. A magasabb vezetői posztokra, határidőre összesen **24 posztra érkezett pályázat**.

A PSZF kerületi tagintézményének a működtetését az Önkormányzat látja el.

A fentiek alapján a Klebelsberg Intézményfenntartó Központ Köznevelés-igazgatási Főosztálya levélben kérte Budapest Főváros Erzsébetváros Önkormányzatától működtetői véleményének kialakítását. ***(1. sz. melléklet)***

A pályázatra a VII. kerületben **Sütőné Daragó Edina** gyógypedagógus, logopédia-pszichopedagógia szakos gyógypedagógiai tanár nyújtott be pályázati anyagot.

Az intézményvezetői pályázat kötelező elemeit a közalkalmazottak jogállásáról szóló 1992. évi XXXIII. törvénynek a közoktatási intézményekben történő végrehajtásáról rendelkező **326/2013. (VIII. 31.) Korm. rendelet 23.§ (2)** bekezdése tételesen felsorolja:

*„A pályázatnak tartalmaznia kell a pályázó szakmai önéletrajzát, a vezetési programját, továbbá a pályázati felhívásban megfogalmazott feltételeknek történő megfelelés hitelt érdemlő igazolását, valamint a pályázó nyilatkozatát arról, hogy hozzájárul személyes adatainak a pályázattal kapcsolatos kezeléséhez, továbbításához.”*

A benyújtott pályázati dokumentáció tartalmazza a 326/2013. (VIII. 31.) Korm. rendeletben foglalt kötelező tartalmi elemeket, és az iratok tanúsága szerint a pályázó végzettsége és szakképzettsége megfelelő az intézményvezetői megbízáshoz.

*A teljes pályázati anyag a Humánszolgáltató Irodán megtekinthető.*

A Klebelsberg Intézményfenntartó Központ Köznevelés-igazgatási Főosztályának kérésére, miszerint a Tisztelt Képviselő-testület, mint a Fővárosi Pedagógiai Szakszolgálat VII. kerületi Tagintézményének működtetője, alakítsa ki véleményét Sütőné Daragó Edina tagintézmény igazgatói pályázatával kapcsolatosan, javasolom a beadott pályázat támogatását.

***Tisztelt Képviselő-testület! Kérem az előterjesztés megtárgyalását és a határozati javaslat elfogadását!***

**Határozati javaslat**

**Budapest Főváros VII. kerület Erzsébetváros Önkormányzatának Képviselő-testülete, -** mint a Fővárosi Pedagógiai Szakszolgálat VII. kerületi Tagintézményének működtetője - **úgy dönt,** hogy támogatja Sütőné Daragó Edina tagintézmény igazgatói pályázatát.

**Felelős:**  Vattamány Zsolt polgármester

**Határidő:** azonnal

Budapest, 2014. augusztus 1.

|  |  |
| --- | --- |
|  | **Graf Gábor** |
|  | **alpolgármester** |