|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ........

Előterjesztve: Városüzemeltetési Bizottsághoz

**ELŐTERJESZTÉS**

**A Képviselő-testület 2014. augusztus 25-i rendkívüli ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének …/2014. (….) önkormányzati rendelete a közösségi együttélés alapvető szabályairól és ezek elmulasztásának jogkövetkezményeirőlszóló 2/2013. (I.25.) önkormányzati rendelet módosításáról |

**Készítette:**

Csüllög Szilvia

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

A folyamatosan változó, elsősorban a közterületen folytatott kereskedelmi tevékenységet érintő szokások változása okán, a közösségi együttélés alapvető szabályainak hatékonyabb betartatását elősegítendő, valamint a vonatkozó jogszabályi környezet változását követve ismételten szükségessé vált a közösségi együttélés alapvető szabályairól és ezek elmulasztásának jogkövetkezményeirőlszóló 2/2013. (I.25.) önkormányzati rendelet módosítása.

A rendeletalkotást megelőző hatásvizsgálat során megállapítást nyert, hogy a rendeletmódosításnak környezeti- és egészségi következményei nincsenek, a munkatársak adminisztrációs tevékenységei sem rendeződnek át. A módosított jogszabály alkalmazásához szükséges személyi-, tárgyi- és pénzügyi feltételek biztosítottak. A módosítás szükségességét a helyi viszonyoknak való megfelelés indokolja.

Fentiek alapján kérem a Tisztelt Képviselő-testületet, hogy a rendelet módosítását elfogadni szíveskedjenek.

Budapest, 2014. augusztus 1.

Vattamány Zsolt

polgármester

**Budapest Főváros VII. kerület Erzsébetváros Önkormányzata Képviselő-testületének**

**…./2014. (….) önkormányzati rendelete a közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I.25.)**

**önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében foglalt feladatkörében eljárva, a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 143. § (4) bekezdés d) pontjában, és a közigazgatási hatósági eljárás és szolgáltatás általános szabályairól szóló 2004. évi CXL. törvény 94/A. § (1a) bekezdésében kapott felhatalmazás alapján, a közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I.25.) önkormányzati rendelet (továbbiakban: Rendelet) módosításáról a következőket rendeli el:

**1. §**

A Rendelet 3. §-ának (6) bekezdése hatályát veszti.

**2. §**

A Rendelet 4. §-ának helyébe a következő rendelkezés lép:

*„(1) A közösségi együttélés alapvető szabályaival ellentétes magatartás elkövetőjével szemben a Ket. 94/A. §-ban foglaltakat figyelembe véve – a jogsértő személyétől függően, valamint a jogsértés jellegével arányban – a jelen rendelet*

1. *5. §-ban, továbbá a 10. § - 11/B. §-ban meghatározott jogellenes magatartás elkövetése esetén természetes személyek esetén százezer forintig, jogi személyek és jogi személyiséggel nem rendelkező szervezetek esetén ötszázezer forintig terjedő közigazgatási bírság, a*
2. *6-9. §-ban meghatározott jogellenes magatartás elkövetése esetén természetes személyek esetén százötvenezer forintig, jogi személyek és jogi személyiséggel nem rendelkező szervezetek esetén egymillió forintig terjedő közigazgatási bírság kiszabásának van helye.*

*(2) A közigazgatási bírságot a határozat jogerőre emelkedését követően haladéktalanul, Budapest Főváros VII. Kerület Erzsébetváros Önkormányzata fizetési számlájára kell megfizetni.”*

**3. §**

(1) Jelen rendelet 2014. szeptember 1. napján lép hatályba.

(2) Jelen rendelet rendelkezéseit a hatálybalépésekor már folyamatban lévő, de még el nem bírált ügyekben is alkalmazni kell.

dr. Gotthard Gábor Vattamány Zsolt

jegyző polgármester

**Általános indokolás**

A folyamatosan változó, elsősorban a közterületen folytatott kereskedelmi tevékenységet érintő szokások változása okán, a közösségi együttélés alapvető szabályainak hatékonyabb betartatását elősegítendő, valamint a vonatkozó jogszabályi környezet változását követve szükségessé vált a közösségi együttélés alapvető szabályairól és ezek elmulasztásának jogkövetkezményeirőlszóló 2/2013. (I.25.) önkormányzati rendelet módosítása.

**Részletes indokolás**

1. § A vonatkozó jogszabályi környezet megváltozásával összefüggő módosítás.

2. § A megváltozott, elsősorban a közterületen folytatott kereskedelmi tevékenységeket érintő kereskedelmi szokások, illetve ezzel párhuzamban a vonatkozó jogszabályi környezet megváltozásával összefüggő módosítás.

3. § Hatályba léptető rendelkezés.