|  |
| --- |
| **Budapest Főváros VII. kerület Erzsébetváros Önkormányzata**  **Graf Gábor alpolgármester** |

Iktatószám:

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület 2014. augusztus 25-i rendkívüli ülésére**

|  |  |
| --- | --- |
| **Tárgy:** | A Nefelejcs Óvoda Cica csoportjában a maximális csoportlétszám túllépés fenntartói engedélyezése |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Graf Gábor alpolgármester** |

***Tisztelt Képviselő-testület!***

A Nefelejcs Óvoda (1078 Budapest, Nefelejcs utca 62.) megbízott vezetője, Poszukné Nádhera Judit 2014. július 30-án kelt levelében létszámtúllépés engedélyezésének kérelmével fordult a fenntartóhoz.

Beadványát azzal indokolta, 2014. július 29-én kapta kézhez a Fővárosi Pedagógiai Szakszolgálat szakértői véleményét, mely az óvodát jelölte ki egy, egyéb pszichés fejlődési zavarral (súlyos tanulási zavar) küzdő, gyermek integrált nevelésére.

A jelenleg hatályos nemzeti köznevelésről szóló 2011. évi CXC. törvény (továbbiakban: Nkt.) 47. § (3) ill. (7) bekezdéseinek értelmében:

***(3) „****A sajátos nevelési igényű gyermek óvodai nevelése, tanuló iskolai nevelés-oktatása, továbbá kollégiumi nevelése az e célra létrehozott gyógypedagógiai nevelési-oktatási intézményben, konduktív pedagógiai intézményben, óvodai csoportban, iskolai osztályban, vagy* ***a többi gyermekkel,*** *tanulóval* ***részben vagy egészben együtt, azonos óvodai csoportban,*** *iskolai osztályban (a továbbiakban: a sajátos nevelési igényű gyermekek, tanulók - külön vagy közös vagy részben közös - nevelésében és oktatásában részt vevő óvoda és iskola, kollégium együtt: gyógypedagógiai nevelésben, oktatásban részt vevő nevelési-oktatási intézmény)* ***történhet.”***

*(7) „****Az*** *enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű tanulót két gyermekként, a mozgásszervi, érzékszervi, középsúlyos értelmi fogyatékos, autizmus spektrum zavarral küzdő vagy* ***halmozottan fogyatékos******gyermeket,*** *tanulót* ***három gyermekként kell figyelembe venni az óvodai csoport,*** *iskolai osztály, kollégiumi csoport* ***létszámának számításánál****, ha nevelés-oktatásuk a többi gyermekkel, tanulóval együtt történik.”*

Az Nkt. 4. melléklete határozza meg az óvodai csoportok létszámhatárait. A melléklet alapján az óvodai minimum átlaglétszám: 13 fő; a maximum átlaglétszám: 25 fő.

|  |  |  |  |  |
| --- | --- | --- | --- | --- |
|  | A | B | | |
|  | Intézménytípus/Oktatási forma | Osztály- és csoportlétszámok | | |
|  |  | BA minimum | BB maximum | BC átlag |
|  | Óvodák | 13 | 25 | 20 |

**A Nefelejcs Óvodában a 2014/2015. évben nevelésben részesülő gyermekek eddigi létszáma 125 fő, a fent hivatkozott gyermek számított létszámával együtt 127 fő.**

Az Nkt. 25.§ (7) bekezdése rendelkezik az óvodai csoportra megállapított maximális létszámtúllépés százalékban előírt feltételeiről:

„*Az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg.* ***Az óvodai csoportra,*** *iskolai osztályra, kollégiumi csoportra* ***megállapított maximális létszám a nevelési év,*** *illetőleg a tanítási év* ***indításánál a fenntartó engedélyével legfeljebb húsz százalékkal átléphető****, továbbá függetlenül az indított osztályok, csoportok számától,* ***akkor is, ha a nevelési év,*** *tanítási év* ***során az új gyermek****, tanuló* ***átvétele, felvétele miatt indokolt.”***

Mindezek alapján a maximális létszám és a fenntartó által engedélyezhető létszámhatár:

|  |  |  |  |
| --- | --- | --- | --- |
|  | **Minimum**  **létszám** | **Maximum létszám** | **További + 20% (120%)** |
| **ÓVODA** | 13 | 25 | **30** |

A csoportok létszámának meghatározásakor azonban a **20/2012. EMMI rendelet 162. § (7) bekezdésében** előírtakat is be kell tartani, miszerint *„… az óvodai csoportszoba alapterülete nem lehet kevesebb,* mint *2,0 m2/fő.”*

A fenti jogszabályokat figyelembe véve a csoportlétszámok az alábbiak szerint módosulhatnak:

|  |  |  |  |
| --- | --- | --- | --- |
| **Csoport neve** | Csoportszoba alapterülete | **Felvehető maximális gyermeklétszám** | |
| Alapító Okirat szerint  (Nkt. 25.§ (7) bekezdés rendelkezésének eleget téve) | Csoportszoba alapterülete  szerint  (a 20/2012. EMMI rendelet 162.§ (7) bekezdésében foglaltaknak eleget téve) |
| 1. Méhecske csoport | 29.0 m2 | 14 | 14 |
| 1. Cica csoport | 55,8 m2 | 25 | 27 |
| 1. Maci csoport | 34,8 m2 | 17 | 17 |
| 1. Pillangó csoport | 47,1 m2 | 23 | 23 |
| 1. Csiga csoport | 46,8 m2 | 23 | 23 |
| 1. Katica csoport | 46,8 m2 | 23 | 23 |
| Összesen |  | 125 | 127 |

Tekintettel arra, hogy a hatályos jogszabályok szerint a maximális csoportlétszám túllépése fenntartói engedélyhez kötött, így kérem a tisztelt Képviselő-testületet, hogy a Nefelejcs Óvoda Cica csoportjának létszámát a fentiek szerint módosítani szíveskedjen.

***Kérem a tisztelt Képviselő-testületet az előterjesztés megtárgyalására és a határozati javaslat elfogadására!***

**Határozati javaslat**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a 2014/2015. nevelési évre engedélyezi a Nefelejcs Óvoda (1078 Budapest, Nefelejcs utca 62.) Cica csoport vonatkozásában a törvény szerinti maximális csoportlétszám legfeljebb 20%-os határon belül történő túllépését.

Ennek alapján, az engedélyezett maximális csoportlétszámot az intézmény Cica csoportjában tényleges 25 főben, számított 27 főben állapítja meg.

**Felelős:** Vattamány Zsolt polgármester

**Határidő:** azonnal

Budapest, 2014. augusztus 1.

|  |  |
| --- | --- |
|  | **Graf Gábor** |
|  | **alpolgármester** |