|  |
| --- |
| **Budapest Főváros VII. kerület Erzsébetváros Önkormányzata**  **Graf Gábor alpolgármester** |

Iktatószám:

Napirendi pont:

Előterjesztve: Művelődési Kulturális és

Szociális Bizottsághoz

**ELŐTERJESZTÉS**

**A Képviselő-testület** **2014. augusztus 25-ei** **rendkívüli ülésére**

|  |  |
| --- | --- |
| **Tárgy:** | A Kópévár Óvoda "Zöld Óvoda 2014" pályázaton való részvételének támogatása |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Graf Gábor alpolgármester** |

**Tisztelt Képviselő-testület!**

A **Kópévár Óvoda** (1078 Budapest Murányi u. 29.) vezetője, **Nagy Róbertné** azzal a kéréssel fordult a fenntartóhoz, hogy ***engedélyezze intézménye számára a „Zöld Óvoda 2014.” pályázati eljárásban való részvételt.***

*Az óvodavezető kérelme az előterjesztés 1. számú mellékletében olvasható.*

A pályázatot a Vidékfejlesztési Minisztérium és az Emberi Erőforrások Minisztériuma közösen írta ki, azzal a céllal, hogy az óvodás korosztály sajátos, korcsoportjának megfelelő élményekre és tapasztalatra építő, azaz tevékenységorientált környezeti nevelésben részesüljön.

A nyertes pályázó díszoklevelet kap és a „Zöld Óvoda” címet használhatja az intézmény partnerkapcsolatainak építése és marketing-tevékenysége során, mint a környezeti neveléssel kapcsolatos irányultságáról szóló referenciát. Ezen kívül belép a Zöld Óvodák hálózatának sorába, kapcsolatai bővülhetnek, és programok kínálata segítheti szakmai fejlődését.

A cím elnyerése nem jár együtt költségvetési támogatással.

Erzsébetvárosban hagyománya van a környezeti problémák iránti érzékenység felkeltésének és a környezettudatos magatartás kialakításának. Az önkormányzat hét évre szóló környezetvédelmi programjához (2011-2017) kiválóan tudnak csatlakozni a kerületi óvodák. A környezettudatos működés sikerességét jelzi kerületünkben az is, hogy a Budapest Főváros VII. Kerület Erzsébetváros Önkormányzata által fenntartott hét óvodából - szakmai programja alapján, - öt nyerte el méltán a „Zöld Óvoda” címet.

A Kópévár Óvoda újrapályázik, vagyis másodszorra szeretné elnyerni a fenti címet. Az intézmény teljes alkalmazotti közössége elkötelezett a környezettudatos magatartás kialakításában és a fenntartható fejlődés biztosításában, például a különféle programok, a közös munka révén a legfontosabb partnerekkel, ill. továbbképzéseken való részvétellel.

*Az intézmény elmúlt 3 éves szakmai munkájának elemzése az előterjesztés 2. számú mellékletében olvasható.*

**A pályázat benyújtásának módja a fenntartó részéről egy támogató nyilatkozat kitöltése, cégszerű aláírással, bélyegzővel ellátva.**

**A pályázat beadásának határideje: 2014. szeptember 5.**

***Kérem a tisztelt Képviselő-testületet az előterjesztés megtárgyalására és a határozati javaslat elfogadására!***

**Határozati javaslat**

Budapest Főváros VII. Kerület Erzsébetváros Önkormányzatának Képviselő-testülete jóváhagyja a Kópévár Óvoda (1078 Budapest Murányi u. 27.) részvételét a „Zöld Óvoda 2014” pályázati eljárásban, egyben felhatalmazza Vattamány Zsolt polgármestert a támogató nyilatkozat aláírására.

**Felelős:** Vattamány Zsolt polgármester

**Határidő:** 2014. augusztus 31.

Budapest, 2014. augusztus 1.

|  |  |
| --- | --- |
|  | **Graf Gábor** |
|  | **alpolgármester** |